SIRI เล็งเปิดบริการ “เดอะ สแตนดาร์ด หัวหิน” รับนักท่องเที่ยวปลายปีนี้
SIRI เผยก่อสร้าง “เดอะ สแตนดาร์ด หัวหิน” คืบหน้าแล้วกว่า 95% คาดพร้อมเปิดให้บริการนักท่องเที่ยวทั้งไทย-ต่างชาติปลายปีนี้
SIRI เผยก่อสร้าง “เดอะ สแตนดาร์ด หัวหิน” คืบหน้าแล้วกว่า 95% คาดพร้อมเปิดให้บริการนักท่องเที่ยวปลายปีนี้
31 ส.ค. 2564

นายเศรษฐา ทวีสิน ประธานอำนวยการและกรรมการผู้จัดการใหญ่ บริษัท แสนสิริ จำกัด (มหาชน) หรือ SIRI เปิดเผยว่า  เชนโรงแรม THE STANDARD (เดอะ สแตนดาร์ด) แบรนด์บูทีคโฮเทลและไลฟ์สไตล์ชั้นนำระดับโลก เตรียมที่จะเปิดตัวในประเทศไทยอย่างต่อเนื่อง ล่าสุดแสนสิริ จับมือ เดอะ สแตนดาร์ด เตรียมเปิดให้บริการ เดอะ สแตนดารด์ หัวหิน ปลายปี 64 เพื่อเตรียมความพร้อมต้อนรับนักท่องเที่ยวชาวต่างชาติและนักท่องเที่ยวในไทยที่คาดว่าจะกลับเข้ามาท่องเที่ยวอีกครั้ง
สำหรับ เดอะ สแตนดารด์ หัวหิน ถือเป็นการเปิดตัวรีสอร์ทริมทะเล (Beachfront Resort) แห่งแรกในเอเชียตะวันออกเฉียงใต้ โดยที่แสนสิริเป็นผู้ลงทุนและร่วมพัฒนาโครงการดังกล่าว ซึ่งปัจจุบันงานก่อสร้างมีความคืบหน้าไปแล้วกว่า 95% โดยทำเลที่ตั้งของโครงการอยู่บนไพรม์โลเคชั่นบนแปลง ที่ดินหายากใจกลางเมือง และใจกลางหาดหัวหินในซอยหัวหิน 65 (ถนนนเรศดาริห์) ห่างจากถนนเพชรเกษม เพียง 120 เมตร ติดริมหาด สามารถเดินลงหาดได้ทันที
“เป็นอีกความเคลื่อนไหวที่สำคัญของแสนสิริ ที่ต้องสะเทือนวงการอสังหาฯ กับ Destination ใหม่ระดับโลกของหัวหิน และเตรียมเปิดต้อนรับการกลับมาของนักท่องเที่ยวไทยและต่างประเทศในปลายปีนี้”นายเศรษฐา กล่าว